als_Latn dik_Latn sag_Latn
Sipas tij, kjo qeveri e ka filluar punën mbrapsht.
“Isa Mustafa është bërë lider i LDK-së duke e kritikuar SHIK-un e PDK-në, e tash po udhëheq me ta. Pastaj çdo kund në botë qeveritë kanë programin qeverisës përpara, ndërkaq qeveria jonë mbas 100 ditëve del me program qeverisës”, ka thënë Deda, në emisionin “Zona e debatit” në Klan Kosova.
Ai më pas e ka cilësuar programin qeverisës si “fontanë dëshirash”, duke shtuar se një program të tillë do të mund ta përpilonte edhe një student i mirë në nivelin e studimeve bachelor.
Deda ka shtuar se asgjë më nuk e çudit nga kjo qeveri.
“Gjatë këtyre 100 ditëve ne kemi hasur në injorancë të kryeministrit Isa Mustafa, i cili nuk vjen në seancat e Kuvendit që t’iu përgjigjet pyetjeve të deputetëve, ministrat po ashtu në të shumtën e rasteve nuk qenë prezentë në seancat e Kuvendit”, ka thënë Deda, duke shtuar më pas se kjo qeveri është qeveri grindavece.
Deda ka përmendur edhe eksodin e qytetarëve të cilët ikën nga Kosova, duke theksuar se Isa Mustafa dhe Hashim Thaçi i kanë bërë një injorim të madh kësaj gjendje.
als_Latn als_Latn als_Latn als_Latn als_Latn als_Latn